smcproject/ml-wiki-sentences huggingface dataset:
അഭിനേതാക്കൾ റോബർട്ടോ ബെനിഗ്നി : ജൂഡോ ഓറെഫിസ് നിക്കോലെ ബ്രാഷെ: ഡോറ ജോർജിയോ  കന്റരിനി: ജോഷോ ഗസ്ടിണോ ദുരാണോ: അങ്കിൾ എലിസേ ഹോസ്റ്റ് ബചോഴ്സ്:  ഡോക്ടർ ലെസ്സിംഗ് മറിസ പരദെസ് : ഡോറയുടെ അമ്മ സെർജിയോ ബസ്റ്റ്രിക് ഫെരോക്യോ അമർജിയോ ഫോടണി : റോഡോൾഫോ അവാർഡുകൾ
71-മത്  ഓസ്കാർ  അക്കാദമി അവാർഡ് - മികച്ച സംഗീതം, ബെസ്റ്റ് ആക്ടർ , മികച്ച അന്യ ഭാഷ ചിത്രം അവലംബം അധികവായന Further reading Grace Russo Bullaro‏, Beyond "Life is Beautiful": comedy and tragedy in the cinema of Roberto Benigni , Troubador Publishing Ltd, 2005, ISBN 1-904744-83-4 / ISBN 978-1-904744-83-2 പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Life Is Beautiful ഇന്റർനെറ്റ് മൂവി ഡാറ്റാബേസിൽ Life Is Beautiful ഓൾമുവീയിൽ ബോക്സ് ഓഫീസ് മോജോയിൽ നിന്ന് Life Is Beautiful മെറ്റാക്രിട്ടിക്കിൽ നിന്ന് Life Is Beautiful റോട്ടൻ ടൊമാറ്റോസിൽ നിന്ന് Life Is Beautiful Life Is Beautiful Archived 2006-04-22 at the Wayback Machine .
at the Arts Faith Top 100 Spiritually Significant Films Archived 2006-07-20 at the Wayback Machine .
list Filming locations with real photos
ലൈഫ് ഓഫ് ജോസൂട്ടി
ജിത്തു ജോസഫ് സംവിധാനം ചെയ്ത് 2015 ൽ പുറത്തിറങ്ങിയ മലയാളചലച്ചിത്രമാണ് ലൈഫ് ഓഫ് ജോസൂട്ടി.
ദിലീപ് കേന്ദ്ര കഥാപാത്രത്തെ അവതരിപ്പിക്കുന്ന ഈ ചിത്രത്തിൽ ഹരീഷ് പേരടി , രചന നാരായണൻകുട്ടി , സുരാജ് വെഞ്ഞാറമൂട് , അക്സ ഭട്ട് തുടങ്ങിയവരും അഭിനയിക്കുന്നു .
രാജേഷ് വർമ തിരക്കഥ രചിച്ചിരിക്കുന്ന ഈ ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത് അനിൽ ജോൺസൺ ആണ്.
കട്ടപ്പനയിലും ന്യൂസിലൻഡിലെ റൊട്ടൊറുവയിലുമായാണ് ലൈഫ് ഓഫ് ജോസൂട്ടിയുടെ ചിത്രീകരണം പൂർത്തിയാക്കിയത്.
2015 സെപ്റ്റംബർ 24നു ചിത്രം പ്രദർശനത്തിനെത്തി .
അഭിനയിച്ചവർ ദിലീപ് - ജോസൂട്ടി ജ്യോതി കൃഷ്ണ - റോസ് രഞ്ജിനി രൂപേഷ്- പ്രിയ ഹരീഷ് പേരടി - ജോസഫ് ചെമ്പിൽ അശോകൻ- ദേവസ്സി നോബി - ഗീവർഗ്ഗീസ് അഖ്സ ഭട്ട് - മാലാഖ രചന നാരായണൻകുട്ടി - ജെസ്സി സുരാജ് വെഞ്ഞാറമൂട് - വർക്കിക്കുഞ്ഞ് സുനിൽ സുഖദ - ഫാദർ ഗബ്രിയേൽ സാജു നവോദയ - രമേശൻ സുധീർ കരമന - മാത്തച്ചൻ വിജയകുമാരി - ശോശാമ്മ നയൻതാര - സ്വപ്ന കൃഷ്ണപ്രഭ - മോളിക്കുട്ടി പി. ബാലചന്ദ്രൻ - ജെസ്സിയുടെ അച്ഛൻ ശശി കലിംഗ - നാരായണൻ മാസ്റ്റർ ശാന്തകുമാരി - ഗീവർഗ്ഗീസിന്റെ അമ്മ സംഗീതം # ഗാനം ഗാനരചന പാടിയവർ ദൈർഘ്യം 1.
"മേലേ മേലേ" ശ്രേയാ ഘോഷാൽ 4:59 2.
"കേട്ടൂ ഞാൻ (duet)" നജീം അർഷദ്, സംഗീത പ്രഭു 5:14 3.
"കാലമേ" വിജയ് യേശുദാസ് 4:55 4.
"മേലേ മേലേ (Duet)" ശ്രേയാ ഘോഷാൽ, നജീം അർഷദ് 5:00 5.
"കേട്ടൂ ഞാൻ" സംഗീത പ്രഭു 5:14 ആകെ ദൈർഘ്യം: 22:26 അവലംബം പുറത്തേക്കുള്ള കണ്ണികൾ ഫേസ്ബുക്ക് താൾ ലൈഫ് ഓഫ് ജോസൂട്ടി ഇന്റർനെറ്റ് മൂവി ഡാറ്റാബേസിൽ
ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/LIC_of_India LIC കെട്ടിടം, കൊണാട് പ്ലേസ്, ന്യൂ ഡൽഹി , രൂപകൽ‌പ്പന ചാൾസ് കൊറിയ , 1986.
ഭാരതത്തിലെ ഏറ്റവും വലിയ ഇൻഷുറൻസ് കമ്പനിയാണ് 1956-ൽ സ്ഥാപിതമായ ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ .
9 ലക്ഷം കോടി രൂപയ്ക്ക് മേൽ ആസ്തിയുള്ള ഈ കേന്ദ്രസർക്കാർ പൊതുമേഖല സ്ഥാപനം, ഭാ‍രതസർക്കാരി‌ന്റെ ഏകദേശം 24.6% ചെലവുകൾക്ക് ധനസഹായം നൽകുന്നു.
മുംബൈയിലെ യോഗക്ഷേമ ആസ്ഥാനമായി പ്രവർത്തിക്കുന്ന ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയിൽ 2048 ശാഖകളൂം, 109 ഡിവിഷണൽ ഓഫീസുകളും, 8 മേഖല ഓഫീസുകളും, 992 സാറ്റലൈറ്റ് ഓഫീസുകളും 12 ലക്ഷത്തോളം ഏജന്റുമാരും ഉണ്ട്.
2019 ലെ കണക്കനുസരിച്ച്, 290 ദശലക്ഷം പോളിസി ഹോൾഡർമാരും മൊത്തം 28.3 ട്രില്യൺ ലൈഫ് ഫണ്ടും 2018–19 വർഷത്തിൽ വിറ്റുപോയ പോളിസികളുടെ ആകെ മൂല്യം ₹21.4 മില്യണും ആണെന്ന് എൽഐസി റിപ്പോർട്ട് ചെയ്തു.
2018–19ൽ 26 ദശലക്ഷം ക്ലെയിമുകൾ തീർപ്പാക്കിയതായും കമ്പനി റിപ്പോർട്ട് ചെയ്തു.
1818-ൽ ബ്രിട്ടീഷുകാർ ആരംഭിച്ച ഓറിയന്റൽ ലൈഫ് ഇൻഷുറൻസ് കമ്പനിയാണ് ഭാരതീയർക്ക് ആദ്യമായി ഇൻഷുറൻസ് സേവനം നൽകിയത്.
എന്നാൽ പ്രധാനമായും ഭാരതത്തിലെ വിദേശിയരെ ഉദ്ദേശിച്ച് ആരംഭിച്ച ഈ സ്ഥാപനം, ഭാരതീയർക്ക് ഇൻഷുറൻസ് സംരക്ഷണം നൽകുന്നതിന് കനത്ത പ്രീമിയം ആണ് ഈടാക്കിയിരുന്നത്‌.
1870-ൽ പ്രവർത്തനം ആരംഭിച്ച ബോംബെ മ്യൂച്ചൽ ലൈഫ് അഷുറൻസ് സൊസൈറ്റിയാണ് ഭാരതീയർക്ക് സാധാരണ പ്രീമിയത്തിൽ ഇൻഷുറൻസ് സംരക്ഷണം ആദ്യമായി നൽകിയത്.
സ്വാതന്ത്ര്യത്തിന് മുൻപ് ഭാരതത്തിൽ സ്ഥാപിതമായ മറ്റ് പ്രധാന ഇൻഷുറൻസ് കമ്പനികൾ ഭാരത് ഇൻഷുറൻസ് കമ്പനി (1896), യുണൈറ്റഡ് ഇന്ത്യ (1906), നാഷണൽ ഇന്ത്യൻ (1906), നാഷണൽ ഇൻഷുറൻസ് (1906), കോ-ഓപ്പറേറ്റിവ് അഷുറൻസ് (1906), ഹിന്ദുസ്ഥാൻ കോ-ഓപ്പറേറ്റീവ്സ് (1907), ഇന്ത്യൻ മെർക്കന്റൈൽ , ജനറൽ അഷുറൻസ് , സ്വദേശി ലൈഫ് (പിൽക്കാലത്ത് ബോംബെ ലൈഫ്) എന്നിവയാണ്
ഭാരതീയ ഇൻഷുറൻസ് മേഖല ആദ്യത്തെ 150 വർഷങ്ങൾ പിന്നിട്ടത് വളരെ കഠിനമായ സാമ്പത്തിക അന്തരീക്ഷത്തിലൂടെയാണ്.
ഇന്ത്യൻ സ്വാതന്ത്ര്യ സമരം , ഒന്നും , രണ്ടും ലോകമഹായുദ്ധങ്ങൾ , തുടർന്നുണ്ടായ ആഗോള സാമ്പത്തിക പ്രതിസന്ധി തുടങ്ങിയവ ഭാരതീയ ഇൻഷുറൻസ് മേഖലയുടെ വളർച്ചയെ പ്രതികൂലമായി ബാധിച്ചു.
1912-ൽ ലൈഫ് ഇൻഷുറൻസ് കമ്പനീസ് ആക്റ്റ് , പ്രൊവിഡന്റ് ആക്റ്റെന്നിവ പാസ്സായി.
ഇൻഷുറൻസ് കമ്പനികളുടെ പ്രീമിയം നിരക്ക് പട്ടികകൾ, ആനുകാലിക വിവരങ്ങൾ, എന്നിവ ഒരു ഇൻഷുറൻസ് വിദഗ്ദ്ധൻ സാൿഷ്യപ്പെടുത്തണമെന്ന് ഈ നിയമം വ്യവസ്ഥ ചെയ്തു.
എന്നാൽ ഈ നിയമം വിദേശ ഇൻഷുറൻസ് കമ്പനികളോടും ഭാരതീയ ഇൻഷുറൻസ് കമ്പനികളോടും വ്യത്യസ്ത സമീപനം സ്വീകരിച്ചത് ഭാരതീയ കമ്പനികൾക്ക് വിഷമതകൾ ഉണ്ടാക്കി.
1938-ൽ ഭാരതീയ ഇൻഷുറൻസ് രംഗത്തെ പ്രഥമ ഇൻഷുറൻസ് നിയമനിർമ്മാണമായ ഇൻഷുറൻസ് ആക്ട് നിലവിൽ വന്നു.
ഈ നിയമം പ്രകാരം ലൈഫ് ഇൻഷുറൻസ് കമ്പനികളും ഇതര ഇൻഷുറൻസ് കമ്പനികളും സർക്കാരിന്റെ നിയന്ത്രണത്തിൻ കീഴിൽ വന്നു.
1944-ൽ ഇൻഷുറൻസ് മേഖലയുടെ ദേശസാൽകരണം ആവസ്യപ്പെട്ടുകൊണ്ടുള്ള ബിൽ, നിയമനിർമ്മാണസഭയിൽ അവതരിപ്പിക്കപ്പെട്ടു.
ദേശസാത്കരണം
1956 ജനവരി 19-ന് ഭാരതീയ ഇൻഷുറൻസ് മേഖല ദേശസാത്കരിച്ചു.
ഈ സമയം ഭാരതത്തിൽ ഏകദേശം 154 ഭാരതീയ ഇൻഷുറൻസ് കമ്പനികൾ, 16 വിദേശ ഇൻഷുറൻസ് കമ്പനികൾ, 75 പ്രൊവിഡന്റുകൾ എന്നിവ പ്രവർത്തിച്ചിരുന്നു.
രണ്ട് ഘട്ടങ്ങളിലയാണ് ദേശസാത്കരണം നടപ്പിലാക്കിയത്‌.
ആദ്യ ഘട്ടത്തിൽ കമ്പനികളുടെ ഭരണ സമിതികളെ നിയമം വഴി സർക്കാർ ഏറ്റെടുത്തു.
തുടർന്ന്‌ മറ്റൊരു നിയമം വഴി, കമ്പനികളുടെ ഉടമസ്ഥതയും സർക്കാർ ഏറ്റെടുത്തു.
1956 ജൂൺ 19ന് ഭാരത ജനപ്രതിനിധിസഭയിൽ ലൈഫ് ഇൻഷുറൻസ് കോർപ്പറേഷൻ ആക്ട് പാസ്സാക്കി.
1956 സെപ്റ്റമ്പർ 1ന് ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ സ്ഥാപിതമായി.
ആസ്ഥാന ഓഫീസിനു പുറമേ, 5 മേഖല ഓഫീസുകൾ, 33 ഡിവിഷണൽ ഓഫീസുകൾ, 212 ശാഖകൾ എന്നിവയോട് കൂടിയാണ് ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ നിലവിൽ വന്നത്.
ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ ഇന്ന്
ഇൻഷുറൻസ് രംഗത്ത് 54 വർഷങ്ങൾ പിന്നിട്ട ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ ഇന്ന്‌ ഭാരതത്തിലെ ഏറ്റവും വലിയ ഇൻഷുറൻസ് സ്ഥാപനമാണ്.
മുംബൈയിലെ “യോഗക്ഷേമ” ആസ്ഥാനമായി പ്രവർത്തിക്കുന്ന ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയിൽ 2048 ശാഖകളൂം, 109 ഡിവിഷണൽ ഓഫീസുകളും, 8 മേഖല ഓഫീസുകളും, 992 സാറ്റലൈറ്റ് ഓഫീസുകളും 12 ലക്ഷത്തോളം ഏജന്റുമാരും ഉണ്ട്.
31 മാർച്ച് 2008 ലെ കണക്കുകൾ പ്രകാരം 8,03,820 കോടി രൂപയുടെ ആസ്തിയും, 6,86,616 കോടി രൂപയുടെ ലൈഫ് ഫണ്ടും ഉള്ള ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ 2007-08 സാമ്പത്തിക വർഷത്തിൽ 139 ലക്ഷം ക്ലെയിമുകൾക്ക് തീർപ്പ് കൽ‌പ്പിക്കുകയും ചെയ്തു.
2017 ജൂലായിൽ ഐ ടി സി യുടെ ഓഹരികളിൽ  ഇടിവുണ്ടായതിനെ തുടർന്ന് ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യയിലെ നിക്ഷേപങ്ങൾക്ക് നഷ്ടം സംഭവിച്ചിരുന്നു പ്രധാന കാര്യനിർവ്വാഹകർ എം ആർ കുമാർ (ചെയർമാൻ) ബി സി പട്നായിക് (മാനേജിങ്ങ് ഡയറക്ടർ) ശ്രീമതി. ഐപെ മിനി (മാനേജിങ്ങ് ഡയറക്ടർ) സിദ്ധാർത്ഥ് മൊഹന്തി (മാനേജിങ്ങ് ഡയറക്ടർ) അശോക് ചാവ്‌ല (ധനകാര്യ സെക്രട്ടറി, ധനകാര്യ മന്ത്രാലയം, ഭാരതസർക്കാർ) ആർ. ഗോപാലൻ ((സെക്രട്ടറി, ധനകാര്യ മന്ത്രാലയം, ഭാരതസർക്കാർ) യോഗേഷ് ലോഹിയ (ജി. ഐ. സി) ഡി. സി. റാവൽ (ദേന ബാങ്ക്) ശൂരനാട് രാജശേഖരൻ മോനിസ്.
ആർ. കിദ്വായി അരവിന്ദ് മഹാജൻ പുറത്തേക്കുള്ള കണ്ണികൾ Life Insurance Corporation of India Archived 2011-07-21 at the Wayback Machine .
- ലൈഫ് ഇൻഷുറൻസ് കോർപ്പറേഷൻ ഓഫ് ഇന്ത്യ ഔദ്യോഗിക സൈറ്റ് ↑ ITC Share Price ↑ ITC Share Price
ലൈഫ് ഈസ് ബ്യൂട്ടിഫുൾ
ഫാസിൽ തന്നെ രചന, സംവിധാനം, നിർമ്മാണം നിർവഹിച്ച 2000 ത്തിൽ തിയ്യേറ്ററുകളിൽ എത്തിയ മലയാള കുടുംബ ചലച്ചിത്രമാണ് ലൈഫ് ഈസ് ബ്യൂട്ടിഫുൾ .
മോഹൻലാൽ , സംയുക്ത വർമ്മ , ഗീതു മോഹൻദാസ് തുടങ്ങിയവർ പ്രധാന വേഷത്തിൽ എത്തിയ ചിത്രത്തിൽ ഔസേപ്പച്ചൻ ആണ് സംഗീത സംവിധാനം ചെയ്തിരിക്കുന്നത്.
ഈ ചിത്രം "ഡെഡ് പോയറ്‌സ്‌ സൊസൈറ്റി" എന്ന ക്ലാസ്സിക് ചലച്ചിത്രത്തിന്റെ ഭാഗിക റീമേക്ക് ആണ്.
അഭിനേതാക്കൾ മോഹൻലാൽ - വിനയചന്ദ്രൻ സംയുക്ത വർമ്മ - സിന്ധു ഗീതു മോഹൻദാസ് - ബാല അരുൺ - സൂരജ് കിഷോർ ഇന്നസെന്റ് - നമ്പ്യാർ കെ.പി.എ.സി. ലളിത - ശോശാമ്മ നെടുമുടി വേണു - പ്രിൻസിപ്പാൾ റീന - സൂരജിന്റെ അമ്മ റിസബാവ സായ് കുമാർ - സൂരജിന്റെ അച്ഛൻ സരിത - വൈസ് പ്രിൻസിപ്പൽ മിഥുൻ രമേശ് - രാജൻ പണിക്കർ രാധിക ഗാനങ്ങൾ
കൈതപ്രം ദാമോദരൻ രചിച്ച് ഔസേപ്പച്ചൻ സംഗീത സംവിധാനം ചെയ്ത 8 ഗാനങ്ങൾ ഇതിന്റെ ഓഡിയോ കാസറ്റിൽ ഉണ്ട്.
2012 ജനുവരി ഒന്നിന് പ്രമുഖ മ്യൂസിക് ലേബൽ കമ്പനിയായ T-സീരീസ് ഗാനങ്ങൾ പുറത്തിറക്കി.
ഗാനരചന നിർവ്വഹിച്ചിരിക്കുന്നത് കൈതപ്രം ദാമോദരൻ നമ്പൂതിരി, സംഗീതസംവിധാനം നിർവ്വഹിച്ചിരിക്കുന്നത് ഔസേപ്പച്ചൻ.
# ഗാനം Artist(s) ദൈർഘ്യം 1.
"വാലിട്ടെഴുതിയ" K. J. യേശുദാസ് 04:10 2.
"ഇനിയെന്തു നൽകണം" K. J. യേശുദാസ്, സുജാത മോഹൻ 04:10 3.
"കേളിനിലാവൊരു പാലാഴി" K. J. യേശുദാസ്, കോറസ് 04:09 4.
"വാലിട്ടെഴുതിയ (ദുഃഖം)" K. J. യേശുദാസ് 03:19 5.
"ആരാധന" M. G. ശ്രീകുമാർ , ദീപാങ്കുരൻ, ദീനനാഥ് 04:08 6.
"ഓഹോ ഹോ ഹോ" (ഇൻസ്ട്രുമെന്റൽ) N/A 04:04 7.
"കേളിനിലാവൊരു പാലാഴി" K. J. യേശുദാസ്, വിജയ് യേശുദാസ് 05:04 8.
"ഓഹോഹോഹോഹോ ഋതുപല്ലവിയിൽ" M. G. ശ്രീകുമാർ 04:04 ആകെ ദൈർഘ്യം: 33 : 08 രസകരമായ വസ്തുതകൾ ബാലതാരമായി അഭിനയിച്ച ഗീതു മോഹൻദാസ് മലയാള സിനിമയിലേക്ക് മുതിർന്ന കഥാപാത്രത്തിന്റെ റോളിൽ തിരിച്ചു വരവ് നടത്തിയ ചിത്രമാണ് ഇത്.
സിദ്ധിഖ് ഈ ചിത്രത്തിൽ സെക്കൻഡ് യൂണിറ്റ് സംവിധായകൻ ആയി പ്രവർത്തിച്ചിട്ടുണ്ട്.
ഇന്റർനാഷണൽ ബിസിനസ് ടൈംസ് 2015 സെപ്റ്റംബർ 5 അദ്ധ്യാപക ദിനത്തിൽ മലയാള സിനിമയിലെ മറക്കാനാവാത്ത 7 അദ്ധ്യാപക കഥാപാത്രങ്ങളിൽ ഒന്നായി മോഹൻലാലിന്റെ വിനയചന്ദ്രൻ എന്ന കഥാപാത്രത്തെ തിരഞ്ഞെടുത്തിട്ടുണ്ട്.
ലൈഫ് ഈസ് എ മിറാക്കിൾ ഇംഗ്ലീഷ് വിലാസം https://ml.wikipedia.org/wiki/Life_Is_a_Miracle
2004 ൽ എമിർ കുസ്തൂറിക്ക സംവിധാനം ചെയ്ത സെർബിയൻ  ചിത്രം.
അണ്ടർ ഗ്രൗണ്ട് എന്ന രാഷ്ടീയ  ചിത്രത്തിലൂടെ പ്രസിദ്ധനായ സംവിധായകന്റെ ചിത്രമാണിത്.
സെർബിയയുടേയും ബോസ്നിയയുടേയും അതിർത്തി പ്രദേശത്താണ് കഥ നടക്കുന്നത്.
മിലോഷ്തന്റെ കിറുക്കത്തി ഭാര്യയായ ജാന്ദ്രയ്ക്കും ഫുട്ബോൾ കളിക്കാരനായ മകനുമൊപ്പം ഈ പ്രദേശത്തെത്തുന്നു.
അയാൽ സബാഹ എന്ന ബോസ്നിയൻ മുസ്ലീം യുവതിയുമായി പ്രണയത്തിലാവുന്നു.
ലൈഫ് മിഷൻ ഇംഗ്ലീഷ് വിലാസം https://ml.wikipedia.org/wiki/Life_Mission
കേരളത്തിലെ എല്ലാ ഭവനരഹിതർക്കും പാർപ്പിടം ലഭ്യമാക്കുക എന്ന ലക്ഷ്യത്തോടെ കേരള സർക്കാർ നടപ്പിലാക്കുന്ന സമ്പൂർണ്ണ പാർപ്പിട സുരക്ഷാ പദ്ധതിയാണ് ലൈഫ് മിഷൻ (LIFE - Livelihood, Inclusion, Financial Empowerment) .
നിലവിൽ നടപ്പിലാക്കികൊണ്ടിരിയ്ക്കുന്ന മറ്റ് ഭവന പദ്ധതികളെ സംയോജിപ്പിച്ച് ലൈഫ് മിഷന്റെ കീഴിൽ കൊണ്ടുവന്നാണ് ഈ പദ്ധതി നടപ്പിലാക്കുന്നത്.
സ്വന്തമായി ഭൂമിയില്ലാത്ത ഭവന രഹിതർ, വാസയോഗ്യമല്ലാത്ത ഭവനമുള്ളവർ, തീരദേശ മേഖലയിലോ തോട്ടം മേഖലയിലോ പുറമ്പോക്കിലോ താല്കാലിക ഭവനമുള്ളവർ, ഭൂമിയുള്ള ഭവനരഹിതർ എന്നിവരാണ് ഈ പദ്ധതിയുടെ ഗുണഭോക്താക്കൾ.
തദ്ദേശ സ്വയംഭരണ സ്ഥാപങ്ങുടെ പക്കലുള്ള ഭവനരഹിതരുടെ വിവരങ്ങളും 2011 ലെ സാമൂഹിക-സാമ്പത്തിക ജാതി സെൻസസ് (എസ്.ഇ.സി.സി) പ്രകാരം ലഭ്യമായ ഭവനരഹിതരുടെ പട്ടികയും സൂചകങ്ങളായെടുത്ത് നടത്തുന്ന സർവേയിലൂടെയാണ് പ്രധാനമായും ഗുണഭോക്താക്കളെ കണ്ടെത്തുന്നത്.
ഇങ്ങനെ കണ്ടെത്തുന്ന ഗുണഭോക്താകൾക്ക് സർക്കാർ നിശ്ചയിച്ച മുൻഗണനാ മാനദണ്ഡം അനുസരിച്ച് ഭവനങ്ങൾ ഒരുക്കി നൽകുന്നു.
ലൈഫ് മിഷൻ പദ്ധതി പ്രകാരം നിർമ്മിച്ചുനൽകുന്ന ഭവനങ്ങൾ വാടകയ്ക്ക് നൽകുവാനോ കൈമാറ്റംചെയ്യാനോ അനുവാദമില്ല.
എന്നാൽ പ്രതിമാസം നിശ്ചിത തുക മുടക്കം കൂടാതെ മടക്കി നൽകി 15 മുതൽ 20 വർഷങ്ങൾക്കുശേഷം ഈ വീട് സ്വന്തമാക്കാം.
മുഖ്യമന്ത്രിയാണ് ലൈഫ് മിഷന്റെ അധ്യക്ഷൻ.
തദ്ദേശ സ്വയംഭരണ വകുപ്പ് മന്ത്രി സഹ അധ്യക്ഷനും ധനകാര്യം ഭവന നിർമ്മാണം, സാമൂഹിക നീതി, വൈദ്യുതി, ജല വിഭവം, തൊഴിൽ, പട്ടിക ജാതി-പട്ടിക വർഗ്ഗ വികസനം, മത്സ്യബന്ധനം എന്നീ വകുപ്പ് മന്ത്രിമാർ ഉപാധ്യക്ഷന്മാരുമാണ്.
ചീഫ് സെക്രട്ടറി അംഗവും പ്രതിപക്ഷ നേതാവ് പ്രത്യേക ക്ഷണിതാവുമായ ലൈഫ് മിഷന്റെ സെക്രട്ടറി ചുമതലകൾ തദ്ദേശസ്വയംഭരണ വകുപ്പ് സെക്രട്ടറി നിർവ്വഹിയ്ക്കുന്നു.
അഴിമതി
റെഡ് ക്രസന്റുമായി ബന്ധപ്പെട്ട പണമിടപാടിൽ ഫോറിൻ കോൺട്രിബ്യൂഷൻ ആക്ടിന്റെ (2010) ലംഘനം നടന്നതായി അനിൽ അക്കര എം.എൽ.എ. കൊച്ചി യൂണിറ്റിലെ സി.ബി.ഐ. എസ്പിക്കു നൽകിയ പരാതിയുടെ അടിസ്ഥാനത്തിൽ ലൈഫ് മിഷൻ കരാറുമായി ബന്ധപ്പെട്ട് സിബിഐ കേസെടുത്തു.
പ്രസ്തുത പരാതിയിൽ പദ്ധതിയുമായി ബന്ധപ്പെട്ട പ്രാഥമിക വിവരങ്ങൾ സിബിഐ നേരത്തേ ശേഖരിക്കാൻ ആരംഭിച്ചിരുന്നു.
20 കോടി രൂപയുടെ പദ്ധതിയിൽ 9 കോടിയുടെ അഴിമതി നടന്നതായാണ് ആരോപണം.
ലൈഫ് മിഷൻ പദ്ധതിയിൽ ക്രമക്കേട് നടന്നതായി ആരോപണം ഉയർന്നതിനെ തുടർന്ന് സംഭവത്തിൽ വിജിലൻസ് അന്വേഷണത്തിനായി നിലവിൽ ഭരണത്തിലുള്ള ഇടതുപക്ഷ സർക്കാർ ഉത്തരവിട്ടിരുന്നു.
എന്നാൽ സർക്കാരിന്റെ തന്നെ കീഴിലുള്ള വിജിലൻസ് അന്വേഷണം കൊണ്ട് യഥാർഥ വസ്തുത ലഭിക്കില്ലെന്നു ചൂണ്ടിക്കാണിച്ച് പ്രതിപക്ഷം രംഗത്തെത്തിയിരുന്നു.
സി.ബി.ഐ.യുടെ കൊച്ചിയിലെ ആന്റി കറപ്ഷൻ യൂണിറ്റാണ് ലൈഫ് മിഷൻ ഇടപാടുമായി ബന്ധപ്പെട്ട് വിദേശനാണ്യ വിനിമയ ചട്ടലംഘന നിയമപ്രകാരം കേസെടുത്തിരിക്കുന്നത്.
വടക്കാഞ്ചേരിയിൽ 2.17 ഏക്കറിൽ 140 ഫ്ലാറ്റ് നിർമിക്കുന്നതിനു സംസ്ഥാന സർക്കാർ 2019 ജൂലൈ 11-ന് റെഡ് ക്രസന്റുമായി ധാരണയിലെത്തി.
ഇന്ത്യൻ വിദേശനാണ്യ വിനിമയ നിയമപ്രകാരം വിദേശരാജ്യങ്ങളുമായുള്ള സംസ്ഥാനങ്ങളുടെ കരാറിന് കേന്ദ്രസർക്കാരിന്റെ അനുമതി വാങ്ങേണ്ടതുണ്ട്.
ഈ അനുമതി ഇല്ലാതെ കരാറുണ്ടാക്കാൻ കോൺസുലേറ്റിനും പദ്ധതിയുടെ നിർമ്മാണ കമ്പനിയായ യൂണിടാക്കിനും അധികാരമില്ല.
നിലവിലെ ധാരണാപത്രത്തിന്റെ ഉപവകുപ്പ് പ്രകാരം സംസ്ഥാന സർക്കാരും റെഡ് ക്രസന്റും ചേർന്നാണ് നിർമ്മാണ കരാറുകാരനെ തിരഞ്ഞെടുക്കേണ്ടത്.
എന്നാൽ ധാരണാപത്രവും നിയമവും മറികടന്ന് യൂണിടാക്ക് എന്ന കമ്പനിയ്ക്ക് നിർമ്മാണക്കരാർ നൽകി.
കോൺസുലേറ്റ് ജനറലും യൂണിടാക്കുമാണ് ഈ കരാറിൽ ഒപ്പുവച്ചത്.
നിലവിലുണ്ടായിരുന്ന ധാരണാപത്രത്തിൽ ഒപ്പിട്ട കേരളസർക്കാരോ സർക്കാർ ധാരണയിലെത്തിയ റെഡ് ക്രസന്റോ ഈ നിർമാണക്കരാറിൽ കക്ഷിയായിരുന്നില്ല.
അവലംബം പുറം കണ്ണികൾ ലൈഫ് മിഷൻ ഔദ്യോഗിക വെബ്സൈറ്റ്
ലൈഫ് ഓഫ് പൈ (നോവൽ) ഇംഗ്ലീഷ് വിലാസം https://ml.wikipedia.org/wiki/Life_of_Pi
കനേഡിയൻ നോവലിസ്റ്റായ യാൻ മാർട്ടെൽ രചിച്ച നോവലാണ് ലൈഫ് ഓഫ് പൈ .
2001-ൽ ഇത് പ്രസിദ്ധീകരിക്കപ്പെട്ടു.
കപ്പൽച്ചേതത്തിൽ പെട്ട് 227 ദിവസം ഒരു ബംഗാൾ കടുവയോടൊത്ത് ലൈഫ് ബോട്ടിൽ കഴിയേണ്ടി വരുന്ന, പോണ്ടിച്ചേരിക്കാരനായ പിസിൻ മൊളിറ്റർ പട്ടേൽ അഥവാ പൈ പട്ടേൽ എന്ന യുവാവിന്റെ കഥയാണിത്.
2002-ലെ മാൻ ബുക്കർ സമ്മാനം നേടി.
2012-ൽ ഈ നോവലിനെ ആധാരമാക്കി ഡേവിഡ് മാഗീയുടെ തിരക്കഥയിൽ ആങ് ലീ സംവിധാനം ചെയ്ത ലൈഫ് ഓഫ് പൈ എന്ന ഹോളിവുഡ് ചലച്ചിത്രം പുറത്തിറങ്ങി.
ലൈഫ് ഇൻ ദ കൻട്രി സൈഡ് ഇംഗ്ലീഷ് വിലാസം https://ml.wikipedia.org/wiki/Life_in_the_Countryside
ഫ്ലെമിഷ് ആർട്ടിസ്റ്റുകളായ ജാൻ ബ്രൂഗൽ ദി എൽഡർ , ജൂസ് ഡി മോമ്പർ എന്നിവർ വരച്ച എണ്ണച്ചായാചിത്രമാണ് ലൈഫ് ഇൻ ദ കൻട്രി സൈഡ് (സ്പാനിഷ്: ലാ വിഡ എൻ എൽ കാമ്പോ).
1620 നും 1622 നും ഇടയിലാണ് ഈ ചിത്രം വരച്ചത്.
ഈ ചിത്രം മാഡ്രിഡിലെ മ്യൂസിയം ഓഫ് പ്രാഡോയിൽ സൂക്ഷിച്ചിരിക്കുന്നു.
ഈ പെയിന്റിംഗ് ഇന്ന് ജാൻ ബ്രൂഗൽ ദി എൽഡറും ജൂസ് ഡി മോമ്പറും തമ്മിലുള്ള സഹകരണമായി കണക്കാക്കപ്പെടുന്നു.
ജൂസ് ഡി മോമ്പർ ലാൻഡ്‌സ്‌കേപ്പും എൽഡർ പ്രതിഛായകളും വരച്ചിരിക്കും.
പെയിന്റിംഗ് പതിവ് പോലെ രണ്ടുപേരുടെയും യോജിച്ചുള്ള പ്രവർത്തനമായി കണക്കാക്കപ്പെടുന്നു.
മധ്യഭാഗത്തുള്ള വലിയ മരങ്ങൾ രചനയെ രണ്ടായി വിഭജിക്കുന്നു.
അവ "ദൂരത്തിൽ പ്രൊജക്റ്റ് ചെയ്യപ്പെടുന്ന തിരശ്ചീന വീക്ഷണകോണിലേക്കുള്ള ലംബമായ എതിർസ്ഥാനമാണ്."
പിയറ്റർ ബ്രൂഗൽ ഒന്നാമൻ സ്വന്തം മകന്റെയും ഡി മോമ്പറിന്റെയും സ്വാധീനം പല തരത്തിൽ ചിത്രീകരിക്കുന്നു.
മനോഹരമായ പ്രകൃതി ദൃശ്യങ്ങളുടെ തിരഞ്ഞെടുപ്പും പ്രതിഛായകളുടെ പ്രാതിനിധ്യവും ശ്രദ്ധേയമാണ്.
അവലംബം കൂടുതൽ വായനയ്ക്ക് Rooms, Xavier de , Prado Museum.
Catalog of paintings , Prado Museum , Madrid , 1972 .
Díaz Padrón, Matías , Two canvases by J. Momper attributed to Brueghel , Archivo Español de Arte , 48 , 1975 , pp. 270 / plate 7 .
Díaz Padrón, Matías , Prado Museum: catalog of paintings.
Flamenco School , Prado Museum; National Museum Heritage , Madrid , 1975 , pp. 198 .
Díaz Padrón, Matías , The Flamenco School of the XVII Century , Ediciones Alfiz , Madrid , 1983 , pp. 67 .
Museo Nacional del Prado , Museo del Prado.
Catalog of paintings , Prado Museum , Madrid , 1985 , pp. 430-431 .
Museo Nacional del Prado , Museo del Prado: general inventory of paintings (I) The Royal Collection , Museo del Prado, Espasa Calpe , Madrid , 1990 , pp. 1423 .
Díaz Padrón, Matías , The century of Rubens in the Prado Museum: reasoned catalog , Iberian Press , Barcelona , 1996 , pp. 252 .
പുറംകണ്ണികൾ The painting at the Museum of Prado
ലൈഫ് ഓഫ് പൈ ഇംഗ്ലീഷ് വിലാസം https://ml.wikipedia.org/wiki/Life_Of_Pi
2012-ൽ പുറത്തിറങ്ങിയ ഒരു അമേരിക്കൻ ചലച്ചിത്രമാണു് ലൈഫ് ഓഫ് പൈ .
യാൻ മാർട്ടെൽ 2001-ൽ എഴുതിയ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണിത്.
ഓസ്കാർ പുരസ്കാര ജേതാവായ ആങ് ലീ സംവിധാനം നിർവ്വഹിച്ചിരിക്കുന്ന ഈ ചിത്രത്തിന്റെ തിരക്കഥ  ഡേവിഡ് മഗീയുടെതാണ് .
ഇർഫാൻ ഖാൻ , ജെറാർഡ് ദെപാദ്യൂ , തബ്ബു , സൂരജ് ശർമ , അദിൽ ഹുസൈൻ തുടങ്ങിയവരാണ് ചിത്രത്തിലെ പ്രധാന അഭിനേതാക്കൾ.
റിഥം ഹ്യൂസ് സ്റ്റുഡിയോസ് ആണു വിഷ്വൽ എഫക്റ്റ്സ് നിർവ്വഹിച്ചിരിക്കുന്നത്.
തായ്‌വാൻ , പോണ്ടിച്ചേരി , മൂന്നാർ എന്നിവിടങ്ങളിലാണ് ചിത്രീകരണം നടത്തിയത്.
85-ആം അക്കാദമി പുരസ്കാരങ്ങളിൽ നാലു അവാർഡുകൾ ഈ ചിത്രം നേടി.
ഇന്ത്യയിൽ നിന്ന് കാനഡയിലേക്ക് കുടിയേറിപ്പാർത്ത പൈ പട്ടേലിനെ ,  പൈയുടെ ജീവിതകഥ  ഒരു നല്ല പുസ്തകമാകുമെന്ന് കരുതി  ഒരു കനേഡിയൻ നോവലിസ്റ്റ്, പട്ടേലിന്റെ അമ്മാവൻ നിർദ്ദേശിച്ചതനുസരിച്ച് സന്ദർശിക്കുന്നു.
പട്ടേൽ തന്റെ ജീവിത കഥ നോവലിസ്റ്റിനോട് പറഞ്ഞു തുടങ്ങുന്നു.
ഫ്രാൻസിലെ പ്രശസ്തമായൊരു നീന്തൽക്കുളമായ പിസിൻ മോളിറ്റർ എന്ന പേരാണു പൈയുടെ മാതാപിതാക്കൾ അവരുടെ രണ്ടാമത്തെ പുത്രനായ പൈക്ക് ഇടുന്നത്.
സ്കൂളിലെത്തുന്നതോടെ കൂട്ടുകാർ പിസ്സിങ്ങ് പട്ടേൽ ( മൂത്രമൊഴിക്കുന്ന പട്ടേൽ) എന്ന ഇരട്ടപ്പേരു വിളിച്ച് കളിയാക്കുവാനാരംഭിച്ചതിനെത്തുടർന്ന് അവൻ തന്റെ പേരു പൈ എന്നാക്കി ചുരുക്കുന്നു.
അവന്റെ കൂടുംബത്തിനു പോണ്ടിച്ചേരിയിൽ ഒരു മൃഗശാല സ്വന്തമായുണ്ട്.
പലപ്പോഴും പൈ മൃഗങ്ങളോട് അമിതമായ സ്നേഹം കാണിക്കുന്നു.
പ്രത്യേകിച്ചും റിച്ചാർഡ് പാർക്കർ (കടുവയ്ക്ക് ആ പേരു വന്നത് ഒരു ഗുമസ്തനു സംഭവിച്ച പിഴവിലൂടെയായിരുന്നു) എന്ന ബാംഗാൾ കടുവയോട്.
കടുവയുടെ മൃഗജന്യ സ്വഭാവം കാണിക്കുന്നതിനായി പൈയുടെ അച്ഛൻ പൈയുടെയും കുടുംബത്തിന്റെ മുന്നിൽ വെച്ച് ഒരു ആടിനെ കടുവയുടെ മുന്നിലേക്ക് ഇട്ടു കൊടുക്കുന്നു.
കുടുംബത്തിന്റെ പാരമ്പര്യത്തെ പിന്തുടർന്ന് പൈയും ഒരു ഹിന്ദു സസ്യാഹാരിയായാണ് ജീവിതം ആരംഭിക്കുന്നത്.
അവനു 12 വയസാകുമ്പോൾ അവധി ആഘോഷിക്കുവാനായി പോണ്ടിച്ചേരിയിൽ നിന്നും മൂന്നാറിലെത്തുന്നു.
ഈ അവസരത്തിൽ പൈ ക്രിസ്തുമതത്തെ കുറിച്ചും ഇസ്ലാമിനെക്കുറിച്ചും പഠിക്കുന്നു.
പിന്നീട് അവൻ ഈ മൂന്നു മതങ്ങളെയും  പിന്തുടരുന്നു ( പ്രായപൂർത്തിയായപ്പോൾ താനൊരു കാത്തോലിക് ഹിന്ദു ആണെന്ന് പൈ പറയുന്നുണ്ട്. നോവലിസ്റ്റ് ജൂതമതത്തെക്കുറിച്ച് ചോദിച്ചപ്പോൾ താൻ ജൂതമതത്തിലും വിശ്വസിച്ചിരുന്നെന്നും യൂണിവേഴ്സിറ്റിയിൽ വെച്ച് കബല പഠിച്ചിരുന്നുവെന്നും പറയുന്നുണ്ട്)
പൈക്ക് 16 വയസ്സായപ്പോൾ ( അപ്പോഴാണ് അവനിൽ ആദ്യ പ്രണയം പൂവിട്ടതും), പൈയുടെ  അച്ഛൻ മൃഗശാല പൂട്ടുവാനും, കുടുംബസമേതം കാനഡയിലേക്ക് കുടിയേറിപ്പാർക്കുവാനും തീരുമാനിച്ചു .
സിംസും എന്ന പേരിലുള്ള ഒരു ജപ്പാനീസ് കപ്പലിൽ വടക്കൻ അമേരിക്കയിലേക്ക് വിൽക്കുവാൻ തീരുമാനിച്ച മൃഗങ്ങളുമൊത്ത് പൈയും കുടുംബവും യാത്ര തിരിക്കുന്നു.
ഈ കപ്പലിൽ വെച്ച് പൈ ബുദ്ധമതത്തെയും അതിന്റെ രീതികളെയും പരിചയപ്പെടുന്നുണ്ട്.
യാത്രാമദ്ധ്യേ ഒരു രാത്രി ഉണ്ടായ ശക്തമായ കൊടുങ്കാറ്റിനെത്തുടർന്ന് കപ്പൽ അപകടത്തിൽപ്പെടുന്നു.
പൈ തന്റെ കുടുംബത്തെ രക്ഷിക്കാൻ തന്നാലാവത് ശ്രമിച്ചുവെങ്കിലും കപ്പലിന്റെ നാവികൻ പൈയെ ഒരു രക്ഷാവള്ളത്തിലേക്ക് വലിച്ചെറിയുന്നു.
ആ പ്രക്ഷുബ്ധമായ കടലിൽ കപ്പലും ഒപ്പം തന്റെ കുടുംബവും കടലിലേക്ക് മുങ്ങിത്താഴുന്നത് നിസ്സഹായനായി നോക്കി നിൽക്കുവാൻ മാത്രമേ പൈക്ക് സാധിക്കുന്നുള്ളു.
കൊടുങ്കാറ്റ് ഒന്നടങ്ങിയപ്പോൾ പിസിൻ മോളിറ്റർ പട്ടേൽ എന്ന പൈ പട്ടേലും, റിച്ചാർഡ് പാർക്കർ എന്ന കടുവയും ഒരു ഒറാങ്ങ്ഉട്ടാനും സീബ്രയും കഴുതപ്പുലിയും മാത്രം ഒരു രക്ഷാബോട്ടിൽ അവശേഷിക്കുന്നു.
രക്ഷാബോട്ടിൽ മറച്ചു വെച്ചിരിക്കുന്ന പകുതിയിൽ പതുങ്ങിയിരിന്ന കഴുതപ്പുലി പെട്ടെന്ന് രംഗത്തേക്ക് വന്ന് കപ്പലപകടത്തിൽ പരിക്കേറ്റ സീബ്രയെ ആക്രമിച്ച് കൊല്ലുകയും തിന്നാനാരംഭിക്കുകയും ചെയ്യുന്നു.
അതിനു ശേഷം ആ കഴുതപ്പുലി  ഒറുംഗ്ട്ടാനെ ആക്രമിച്ച് കീഴ്പ്പെടുത്തി കൊല്ലുന്നു.
പെട്ടെന്ന് രക്ഷാബോട്ടിൽ പകുതിയിൽ നിന്ന് റിച്ചാർഡ് പാർക്കർ എന്ന കടുവ വന്ന് കഴുതപ്പുലിയെ ആക്രമിച്ച് കൊല്ലുന്നു.
ആ രക്ഷാ ബോട്ടിൽ പൈയും കടുവയും മാത്രം അവശേഷിക്കുന്നു.
അല്പ ദിവസത്തേക്ക് കഴിക്കുന്നതിനാവശ്യമായ വെള്ളവും ഭക്ഷണവും ആ രക്ഷാ ബോട്ടിൽ പൈ കണ്ടെത്തുന്നു.
കടുവയോടൊപ്പം ബോട്ടിൽ കഴിയുന്നതിൽ ഭയന്ന് ബോട്ടോടു ചേർന്ന് വെള്ളത്തിൽ പൊങ്ങിക്കിടക്കുന്ന വസ്തുക്കളുപയോഗിച്ച് പൈ ഒരു താവളം ഒരുക്കി കടുവയിൽ നിന്ന് അകന്നു കഴിയാൻ ആരംഭിക്കുന്നു.
പിന്നീട് കടുവയിൽ സ്വയരക്ഷ നേടുന്നതിനായി കടുവയ്ക്ക് ഭക്ഷണം നൽകാൻ ആരംഭിക്കുന്നു.
കയ്യിലുള്ള വസ്തുക്കളുപയോഗിച്ച് മീൻ പിടിച്ച് കടുവയ്ക്ക് ഭക്ഷണം നൽകുന്നു.
തനിക്കും കടുവയ്ക്കും  കുടിക്കുന്നതിനായി മഴവെള്ളം ശേഖരിക്കുന്നു.
വിശന്നു വലഞ്ഞ കടുവ ഒരിക്കൽ ഭക്ഷണം തേടി കടലിലേക്ക് എടുത്തു ചാടുന്നു.
പിന്നീട് കടുവയെ രക്ഷിക്കാനായി പൈ ഒരു കോണി ഉണ്ടാക്കി അതിനെ തോണിയിലെത്തിക്കുന്നു.
ഒരു രാത്രി ഒരു തിമിംഗിലം വന്ന് പൈയുടെ രക്ഷാ ബോട്ടിനോടനുബന്ധിച്ച് ശേഖരിച്ച ഒട്ടുമിക്ക ഭക്ഷണവും  കടലിലേക്ക് ഒഴുക്കുന്നു.
പട്ടിണിയായ പൈ ഗത്യന്തരമില്ലാതെ പച്ച മത്സ്യത്തെ തിന്നു തുടങ്ങുന്നു.
ആ ചെറിയ സംവിധാനത്തിൽ ജീവിക്കുക സാദ്ധ്യമല്ലെന്ന് മനസ്സിലാക്കിയ പൈ തുടർന്ന് കടുവയോടൊപ്പം താമസിക്കുന്നതിനായി അതിനെ പരിശീലിപ്പിക്കാൻ ആരംഭിക്കുന്നു.
ദിവസങ്ങൾക്കകം പൈയും റിച്ചാർഡ് പാർക്കറും സഹജീവിതം ആരംഭിക്കുന്നു.
കടലിലെ ഏകാന്ത ജീവിതം പൈയേയും കടുവയെയും ക്ഷീണിപ്പിക്കുകയും അവർ ക്ഷയിക്കാനാരംഭിക്കുകയും ചെയ്യുന്നു.
അങ്ങനെ ഒരു ദിവസം അവർ ധാരാളം മീർകാറ്റുകൾ വസിക്കുന്ന ദ്വീപിലെത്തുകയും അവിടെ കാണുന്ന കായ്കനികളും മറ്റും തിന്നുകയും ശുദ്ധജലം കുടിക്കുവാനാരംഭിക്കുന്നു.
പൈയും റിച്ചാർഡ് പാർക്കറും ഭക്ഷണം കഴിക്കാനാരംഭിക്കുന്നതോടെ ജീവിതത്തിലേക്ക് തിരിച്ചു വരുന്നു.
പക്ഷെ, രാത്രിയാകുന്നതോടെ ആ ദ്വീപ് വിരുദ്ധസ്വഭാവമുള്ളതായിത്തീരുന്നു.
പകൽ സമയത്ത് ശുദ്ധജലം ലഭിച്ചിരുന്നയിടം രാത്രിയിൽ ആസിഡ് സ്വഭാവമുള്ളതായി മാറുന്നു.
അവിടെ നിന്നും ലഭിച്ച ഒരു പൂവിൽ പൈ ഒരു മനുഷ്യപ്പല്ല് കണ്ടെത്തുന്നതോടെ അവിടെയുള്ള സസ്യങ്ങൾ മാംസഭുക്കുകളാണെന്ന് കരുതി അവിടെ നിന്ന് രക്ഷപ്പെടാൻ തീരുമാനിക്കുന്നു.
രക്ഷാബോട്ട് അവസാനം മെക്സിക്കോയുടെ തീരങ്ങളിൽ ചെന്നെത്തുന്നു.
വളരെ ക്ഷീണിതനായ പൈ കടലിന്റെ തീരത്തോടു ചേർന്ന മണലിൽ കിടക്കുന്നു.
ആ സമയം ക്ഷീണിച്ചവശനായ റിച്ചാർഡ് പാർക്കർ പൈയെ നോക്കുക പോലും ചെയ്യാതെ കരയിലേക്ക് നടക്കുന്നു.
കരയുടെ അടുത്തുണ്ടായിരുന്ന ഒരു കാട് കണ്ട റിച്ചാർഡ് പാർക്കർ ഒരു നിമിഷം അവിടെ നിന്ന്.
പൈ റിച്ചാർഡ് പാർക്കർ തന്നെ ഒരു നിമിഷം തിരിഞ്ഞു നോക്കുമെന്ന് കരുതി.
എങ്കിലും കടുവ ഒന്നു തിരിഞ്ഞു നോക്കുക പോലും ചെയ്യാതെ കാടിന്റെ അഗാധതകളിലേക്ക് മറയുന്നു.
മണലിൽ കിടക്കുന്ന പൈയെ ചിലർ രക്ഷപ്പെടുത്തി അടുത്ത ആശുപത്രിയിലെത്തിക്കുന്നു.
ആശുപത്രിയിലെത്തിയ ജപ്പാനീസ് കപ്പലിന്റെ ഇൻഷൂറൻസ് ഏജന്റുകളോട് പൈ നടന്ന കാര്യങ്ങൾ കൃത്യമായി വിവരിക്കുന്നു.
അവർ ഈ കഥ വിശ്വസിക്കാതെ "യഥാർത്ഥത്തിൽ" നടന്നതെന്തെന്ന് പൈയോട് ചോദിക്കുന്നു.
പൈ അവരോട് അവന്റെ അമ്മയും, നാവികനും, കപ്പലിലെ കുശനിക്കാരനും കുടുംബവും ഉൾപ്പെടുന്ന ഒരു കഥ വിവരിക്കുന്നു.
ആ കഥയിൽ കുശനിക്കാരൻ നാവികനെ കൊന്ന് ഭക്ഷണവും ചൂണ്ടയിലെ ഇരയായും ഉപയോഗിക്കുന്നു.
പിന്നീടുണ്ടാകുന്ന ഒരു ലഹളയിൽ പൈയുടെ അമ്മ കുശനിക്കാരനെ ചെറിയ വള്ളത്തിലെത്തിക്കുന്നു.
പിന്നീട് കുശനിക്കാരൻ പൈയുടെ അമ്മയെ കുത്തി സ്രാവുകൾക്ക് ഭക്ഷണമാക്കി നൽകുന്നു.
പിന്നീട് പൈ ഒരു കത്തി ഉപയോഗിച്ച് കുശനിക്കാരനെ കുത്തി കൊലപ്പെടുത്തുന്നു.
ഈ കഥ പൈ  നോവലിസ്റ്റിനോട് വിവരിക്കുമ്പോൾ നോവലിസ്റ്റ് രണ്ടു കഥയിലെയും കഥാപാത്രങ്ങളെയും താരതമ്യപ്പെടുത്തുന്നുണ്ട്.
ഒറുംഗ്ട്ടാനെ പൈയുടെ അമ്മയായും, സീബ്രയെ നാവികനായും, കഴുതപ്പുലിയെ കുശനിക്കാരനായും, റിച്ചാർഡ് പാർക്കറെ പൈ ആയും സങ്കല്പിക്കുന്നു.
പൈ  നോവലിസ്റ്റിനോട് ഇതിലേതു കഥയാണു നിങ്ങൾക്ക് പഥ്യം എന്നാരായുന്നു.
കടുവയുമൊത്തുള്ള കഥയാണു തനിക്കിഷ്ടമായതെന്ന് നോവലിസ്റ്റിന്റെ മറുപടി.
അപ്പോൾ പൈ "ദൈവത്തിന്റെ കാര്യവും അങ്ങനെ തന്നെ" എന്നു പറയുന്നു.
ഇൻഷൂറൻസ് കോപ്പിയുടെ അവസാന താളിലെ ഒരു കുറിപ്പിൽ നടുക്കടലിൽ കടുവയോടൊത്തുള്ള 227 ദിവസത്തെ കഥ നോവലിസ്റ്റ് കാണുന്നു.
അതോടെ ആ കഥ കൂടി ഇൻഷൂറൻസ് കമ്പനികൾ സ്വീകരിച്ചതായി കരുതാം.
ഇതോടെ ചിത്രം അവസാനിക്കുന്നു.
സിനിമയിൽ ഉപയോഗിച്ചിരിക്കുന്ന തരാട്ടുപാട്ട് ഇരയിമ്മൻ തമ്പി മലയാളത്തിൽ രചിച്ച ' ഓമനത്തിങ്കൾ കിടാവോ ' എന്ന പ്രശസ്ത കൃതിയുടെ പകർപ്പാണെന്ന് പരാതിയുയർന്നു.
ഓസ്കാർ നോമിനേഷനു വേണ്ടി ഈ ഗാനം പരിഗണിക്കപ്പെട്ടിരുന്നു.
ബോംബൈ ജയശ്രീക്കെതിരെ ഇരയിമ്മൻ തമ്പി ട്രസ്റ്റ് നിയമനടപടി സ്വീകരിക്കുമെന്ന് അറിയിച്ചിരുന്നു .
പശ്ചാത്തല സംഗീതമൊരുക്കിയ കനേഡിയൻ സംഗീതജ്ഞൻ മൈക്കൽ ഡാന്നയ്ക്ക് ഗോൾഡൻ ഗ്ലോബ് പുരസ്കാരം ലഭിച്ചു .
85-ആം അക്കാദമി പുരസ്കാരങ്ങളിൽ പതിനൊന്ന് നോമിനേഷനുകളും നാലു അവാർഡുകളും ഈ ചിത്രം നേടി.
മികച്ച സംവിധായകൻ ( ആങ് ലീ ) മികച്ച സംഗീതം (മൈക്കൽ ദാന്ന) മികച്ച ഛായാഗ്രഹണം (ക്ലോഡിയോ മിറാൻഡ) മികച്ച വിഷ്വൽ എഫക്റ്റ്സ് (ബിൽ വെസ്റ്റെൻഹോഫെർ, ഗിയോം റഷറോൺ, എറിക് യാൻ ദെ ബോവെർ, ഡൊണാൾഡ് എലിയട്ട്)
എന്നീ പുരസ്കാരങ്ങളാണു ഈ ചിത്രത്തിനു ലഭിച്ചത് .
അവലംബം പുറം കണ്ണികൾ ഔദ്യോഗിക വെബ്സൈറ്റ് Life of Pi ഇന്റർനെറ്റ് മൂവി ഡാറ്റാബേസിൽ Life of Pi ഓൾറോവിയിൽ ബോക്സ് ഓഫീസ് മോജോയിൽ നിന്ന് Life of Pi റോട്ടൻ ടൊമാറ്റോസിൽ നിന്ന് Life of Pi മെറ്റാക്രിട്ടിക്കിൽ നിന്ന് Life of Pi ലൈഫ് ഓഫ് പൈ - ആഖ്യാനവും അർത്ഥവും
വാലന്റിന ഗൊസ്‌പോഡിനോവ ഇംഗ്ലീഷ് വിലാസം https://ml.wikipedia.org/wiki/Valentina_Gospodinova
ബൾഗേറിയൻ വനിതാ ഫുട്‌ബോൾ താരമാണ് വാലന്റിന ഗൊസ്‌പോഡിനോവ.
( Valentina Gospodinova ( Bulgarian : Валентина Господинова) ബൾഗേറിയൻ വിമൻസ് ഫുട്‌ബോൾ ചാംപ്യൻഷിപ്പിൽ സോഫിയയിലെ നാഷണൽ സ്‌പോട്‌സ് അക്കാദമിക്ക് വേണ്ടി കളിക്കുന്നു.
യൂനിയൻ ഓഫ് യൂറോപ്പ്യൻ ഫുട്‌ബോൾ അസോസിയേഷൻസിന്റെ വനിതാ ചാംപ്യൻസ് ലീഗിലും കളിക്കുന്നുണ്ട്.
ബൾഗേറിയൻ ദേശീയ വനിതാ ടീം അംഗമാണ് വാലന്റിന.
വാലന്റൈൻ വ്‌ളാഡിമിറോവിച്ച് ബ്ലാഷെസ് ഇംഗ്ലീഷ് വിലാസം https://ml.wikipedia.org/wiki/Valentin_Blazhes
ഒരു സോവിയറ്റ്, റഷ്യൻ ഫോക്ക്‌ലോറിസ്റ്റും സാഹിത്യ പണ്ഡിതനുമായിരുന്നു വാലന്റൈൻ വ്‌ളാഡിമിറോവിച്ച് ബ്ലാഷെസ് (റഷ്യൻ: Валентин Владимирович Блажес; 29 ഫെബ്രുവരി 1936 - 26 ജനുവരി 2012) .
വിദ്യാർത്ഥിയായിരിക്കുമ്പോൾ അദ്ദേഹം പഴയ റഷ്യൻ സാഹിത്യം, നാടോടി സാഹിത്യം, നാടോടിക്കഥകൾ, പ്രത്യേകിച്ച് യുറൽ മേഖലയിലെ നാടോടിക്കഥകൾ, തുടങ്ങിയ മേഖലകളിൽ വിദഗ്ദ്ധനായിരുന്നു.
റഷ്യൻ ഇതിഹാസ കവിതകൾ, നാടോടി സംസ്കാരവും ഭാഷയും, തൊഴിലാളികളുടെ നാടോടിക്കഥകൾ, റെമെസോവ് ക്രോണിക്കിൾ, സ്ട്രോഗനോവ് ക്രോണിക്കിൾ, മറ്റ് പഴയ റഷ്യൻ ക്രോണിക്കിൾ എന്നിവ അദ്ദേഹം പഠിച്ചു.
ചരിത്രപരവും സ്ഥലനാമവും കുടുംബ നാടോടിക്കഥകളും സംബന്ധിച്ച നിരവധി ലേഖനങ്ങൾ അദ്ദേഹം രചിച്ചു.
അമുർ ഒബ്ലാസ്റ്റിലെ സെറിഷെവ്സ്കി ജില്ലയിലെ വെദ്യോനോവ്ക ഗ്രാമത്തിലാണ് ബ്ലാഷെസ് ജനിച്ചത്.
1955 മുതൽ 1958 വരെ അദ്ദേഹം സോവിയറ്റ് സൈന്യത്തിൽ സേവനമനുഷ്ഠിച്ചു, അതിനുശേഷം യുറൽ സ്റ്റേറ്റ് യൂണിവേഴ്സിറ്റിയിൽ പ്രവേശിച്ചു.
1963-ൽ അദ്ദേഹം ഫിലോളജിക്കൽ ഡിപ്പാർട്ട്മെന്റിൽ നിന്ന് ബിരുദം നേടി.
സിസെർട്ടിനടുത്തുള്ള റഷ്യൻ സ്കൂളിൽ അധ്യാപകനായി രണ്ട് വർഷം ജോലി ചെയ്തു.
1967-ൽ അദ്ദേഹം ലാറ്റിൻ പ്രൊഫസർ ല്യുഡ്മില ഡോറോവ്സ്കിഖിനെ (ല്യൂഡ്മില ഡൊറോവ്സ്കിഹ്) വിവാഹം കഴിച്ചു.
തുടർന്ന് സർവ്വകലാശാലയിലെ ഫോക്ലോർ ആന്റ് ആൻഷ്യന്റ് ലിറ്ററേച്ചർ ഡിപ്പാർട്ട്‌മെന്റിന്റെ തലവനായിരുന്നു, 1988 മുതൽ 2004 വരെ ഫിലോളജി ഡിപ്പാർട്ട്‌മെന്റിന്റെ ഡീനായിരുന്നു.
1994 മുതൽ 1999 വരെ യുണൈറ്റഡ് മ്യൂസിയം ഓഫ് യുറൽ റൈറ്റേഴ്‌സിന്റെ അക്കാദമിക് സെനറ്റിലും അദ്ദേഹം അംഗമായിരുന്നു.
1993 മുതൽ മരണം വരെ യുറൽ യൂണിവേഴ്സിറ്റിയുടെ നാടോടി പര്യവേഷണങ്ങൾക്ക് അദ്ദേഹം നേതൃത്വം നൽകി.